Predkladacia správa

Predkladaný materiál „Súbor nástrojov a opatrení na zabránenie neodôvodnenému nárastu cien v súvislosti so zavedením eura v SR“ bol spracovaný na základe  uznesenia vlády SR č. 290 zo dňa 7. mája 2008,  ktorým bolo v bode B. 4. uložené ministrovi financií a ministrovi hospodárstva v spolupráci s ministerkou pôdohospodárstva, ministrom dopravy, pôšt a telekomunikácií a ministrom zdravotníctva predložiť na rokovanie vlády do 1. júla 2008 návrh systémových opatrení k eliminácií rizík vyplývajúcich z možného špekulatívneho zvyšovania cien tovarov a služieb v súvislosti s prechodom na spoločnú európsku menu.

	Predkladaný materiál obsahuje súbor nástrojov a opatrení na zamedzenie nárastu cien v súvislosti so zavedením meny euro, pôsobnosť jednotlivých rezortov pri uplatňovaní týchto nástrojov a opatrení a navrhované aktivity príslušných kontrolných orgánov. Predkladaný materiál bol prerokovaný s jednotlivými dotknutými rezortmi, ich pripomienky  boli do materiálu zapracované a súhlasia s úlohami, ktoré im z obsahu materiálu a z návrhu uznesenia vlády SR vyplývajú.

	Predkladaný materiál nemá finančný, ekonomický, enviromentálny vplyv, ani vplyv na zamestnanosť a podnikateľské prostredie; z toho dôvodu sa doložka týchto vplyvov nevyhotovuje.